Pretty Little Liars

Το ***Pretty Little Liars*** (ελληνικός τίτλος: *«Όμορφες γλυκές ψεύτρες»*)  είναι αμερικανική δραματική τηλεοπτική σειρά μυστηρίου και είναι βασισμένη στη σειρά βιβλίων της Σάρα Σέπαρντ (Sara Shepard). Η σειρά έκανε την πρεμιέρα της στις 8 Ιουνίου 2010 από το Αμερικάνικο καλωδιακό κανάλι ABC Family.

Αρχικά ο πρώτος κύκλος της σειράς θα αποτελούνταν από 10 μόνο επεισόδια, αλλά μετά την επιτυχία που σημείωσε η σειρά το καλοκαίρι, ετοιμάστηκαν άλλα 12 επεισόδια τα οποία άρχισαν να προβάλλονται στις 3 Ιανουαρίου 2010. Στις 10 Ιανουαρίου 2011, το ABC ανανέωσε τη σειρά για ένα δεύτερο κύκλο επεισοδίων. Ο δεύτερος κύκλος άρχισε να προβάλλεται στις 14 Ιουνίου 2011.  Μετά τη συνεχιζόμενη επιτυχία της, η σειρά ολοκλήρωσε επτά κύκλους, με τον τελευταίο να βγαίνει στον αέρα στις 21 Ιουνίου 2016. 

## Βιβλία

Η σειρά βιβλίων *Pretty Little Liars (Όμορφες μικρές ψεύτρες)*  από τη συγγραφέα Σάρα Σέπαρντ αναφέρεται σε μια παρέα τεσσάρων κοριτσιών (Σπένσερ, Χάνα, Άρια και Έμιλι). Τρία χρόνια έχουν περάσει από την ημέρα που εξαφανίστηκε η αρχηγός της κλίκας τους (Άλισον). Ξαφνικά αρχίζουν να λαμβάνουν διάφορα μηνύματα από έναν άγνωστο αριθμό, που υπογράφει ως "A" και απειλεί να αποκαλύψει σε όλους τα μυστικά τους. Το πρώτο βιβλίο, "Pretty Little Liars", κυκλοφόρησε τον Οκτώβριο του 2006. Το δεύτερο, με τον τίτλο "Flawless" (ελληνικά: Αψεγάδιαστη)  κυκλοφόρησε τον Μάρτιο του 2007 και το τρίτο "Perfect" τον Αύγουστο του ίδιου έτους. Τα επόμενα βιβλία, "Unbelievable" και "Wicked" κυκλοφόρησαν τον Μάιο και Νοέμβριο του 2008 αντιστοιχα ενώ το έκτο "Killer" τον Ιούνιο του 2009 και ακολούθησε το έβδομο "Heartless" τον Ιανουάριο του 2010. Το όγδοο βιβλίο με τον τίτλο "Wanted" κυκλοφόρησε τον Ιούνιο του 2010, αφού ανακοινώθηκε πως θα ήταν το τελευταίο βιβλίο της σειρας. Όμως τον Δεκέμβριο του 2010 η Σέπαρντ ανακοίνωσε πως σχεδιάζει να γράψει άλλα 4 μυθιστορήματα, αρχίζοντας με το "Twisted" το οποίο κυκλοφόρησε  στις 5 Ιουλίου του 2011.

0. Ali's Pretty Little Lies (Όμορφες μικρές ψεύτρες) 

1. Pretty Little Liars

2. Flawless (Αψεγάδιαστη) 

3. Perfect

4. Unbelievable

4.5. Pretty Little Secrets

5. Wicked

6. Killer

7. Heartless

8. Wanted

9. Twisted

10. Ruthless

11. Stunning

12. Burned

13. Crushed

14. Deadly

15. Toxic

16. Vicious

## Τηλεοπτική σειρά
Σε αντίθεση με τα βιβλία, η σειρά δείχνει τη ζωή των τεσσάρων κοριτσιών ένα χρόνο μετά την εξαφάνιση της φίλης τους Άλισον. Όταν αρχίζουν να λαμβάνουν απειλητικά μηνύματα. Τα κορίτσια δεν θεωρούν πως πίσω από την "A" κρύβεται η ίδια η Άλισον. Σύντομα όμως ανακαλύπτουν το πτώμα της και έτσι τα κορίτσια συνειδητοποιούν ότι κάποιος άλλος γνωρίζει όλα τα μυστικά τους,ακόμα και αυτά που είχαν καταφέρει να κρύψουν για πολύ καιρό και γνώριζε μόνο η Άλισον. Τα 4 κορίτσια συνεχίζουν τις έρευνες τους για το ποιος μπορεί να τις κατασκοπεύει και να ξέρει τόσα πολλά για αυτές υποψιάζονται τους πάντες και τα πάντα, δυο εκ των υπόπτων η Τζένα και η Μελίσα (αδελφή της Σπένσερ). Η Τζένα είναι η ετεροθαλής αδελφή του Τόμπι Κάβανο, αγοριού της Σπένσερ (μιας εκ των πρωταγωνιστριών στον κύκλο 1), η οποία πίεζε τον αδελφό της για να έρθουν σε σεξουαλική επαφή. Η Άλισον είχε καταγράψει τις προσπάθειές της πριν από την εξαφάνισή της, σε υλικό DVD με το οποίο εκβίαζε τόσο τον Τόμπι όσο και την Τζένα για τα καπρίτσια της .Η Μελίσα μισούσε την Άλισον για το θράσος, την κακία και την υπουλότητα που την διακατείχε αφού απειλούσε τον μπαμπά της πως θα αποκαλύψει στην οικογένειά του το κρυφό του μυστικό: πως είχε σχέση με τη μητέρα της κατά την οποία απέκτησαν και ένα παιδί τον Τζέισον Ντι Λορέντις (ετεροθαλής αδελφός τόσο της Άλισον από την πλευρά της μητέρας της όσο και της Σπένσερ και της Μελίσας από την πλευρά του πατέρα τους). Σε μια επικίνδυνη φάρσα που σκαρώνει η Άλισον με τη βοήθεια των υπολοίπων 4 κοριτσιών, τοποθετούν μια μικρή βόμβα στο μέρος όπου ο Τόμπι και η Τζένα ερχόντουσαν σε σεξουαλική επαφή με αποτέλεσμα τον τραυματισμό της Τζένα και στα δύο της μάτια, χάνοντας εντελώς την όρασή της και παραμένοντας τυφλή μέχρι και σήμερα. Στο φινάλε του 2ου κύκλου της σειράς αποκαλύπτεται πως ο αποστολέας των μηνυμάτων και κατάσκοπος ήταν η πανέξυπνη και διαβολική, Μόνα Βάντεργουολ, κολλητή φίλη της Χάνα Μάριν (μια εκ των 4 πρωταγωνιστριών). Το κίνητρό της ήταν η εκδίκηση από τις φίλες της Άλισον που της έκλεψαν τη Χάνα από φίλη της μετά την επανένωση τους ως παρέα καθώς και μια ηθική δικαίωση για το κακό που της είχε προξενήσει η Άλισον πριν την εξαφάνιση της. Η Μόνα εντάσσεται στην ψυχιατρική κλινική Ράντλεϊ ενώ τελικά θεραπεύεται. Κατά τη διάρκεια της εισαγωγής της κάποιος άλλος συνεχίζει να ενοχλεί τα κορίτσια υπογράφοντας με το ίδιο όνομα -Α. και έτσι γίνεται γνωστό ότι πρόκειται για έναν άνθρωπο με πολύ πιο μεγάλο και σατανικό μυαλό από την απλή Μόνα. Τελικά, και ενώ πολλά σκοτεινά μυστικά που αφορούσαν τη ζωή της Άλισον αποκαλύπτονται, η Μόνα δολοφονείται βάναυσα στο σπίτι της. Στο τέλος του 3ου κύκλου και με την ολοκλήρωση του 4ου κύκλου αποκαλύπτεται πως η Άλισον είναι ζωντανή και πως το πτώμα το οποίο αναγνωρίστηκε ως αυτή είναι τελικά η Μπέθανι Γιανγκ, μια νεαρή κοπέλα στην ηλικία του ετεροθαλή αδελφού της Άλισον. Στο 12ο επεισόδιο του 5ου κύκλου της σειράς, οι φίλες της Άλισον ανακαλύπτουν πως η κ. Ντι (μητέρα της Άλισον) διατηρούσε εξωσυζυγική σχέση με τον πατέρα της Μπέθανι, ενώ η κοπέλα βρισκόταν σε ψυχιατρική κλινική με το όνομα, Ράντλεϊ, η οποία θεωρείται σημείο αναφοράς στη σειρά αφού πολλά από τα μυστικά τα οποία τα κορίτσια δεν έχουν ανακαλύψει ακόμη βρίσκονται εκεί. Η κ. Ντι δολοφονείται από άγνωστο μέχρι στιγμής άνθρωπο, στην αυλή του σπιτιού της κατά τη διάρκεια της πρεμιέρας του 5ου κύκλου της σειράς. Θεωρείται πιθανό επίσης, η Άλισον να ευθύνεται για την εισαγωγή της Μπέθανι στην ψυχιατρική κλινική, λόγω της ζήλειας της για τη συμπάθεια που έτρεφε η μητέρα της Άλισον προς αυτήν. Αξίζει να σημειωθεί πως μέχρι τώρα, η σειρά έχει καταγράψει ως πραγματικό ένοχο για το θάνατο της Μπέθανι, τη Μελίσα Χέιστινγκς, αδελφή της Σπένσερ Χέιστνγκς. Η Σπένσερ στο διάστημα που πέθανε η Μπέθανι και η Άλισον εξαφανίζεται βρίσκεται κάτω υπό την επήρρεια και την εξάρτηση ναρκωτικών ουσιών. Η Μελίσα γνωρίζοντας την κατάσταση της αδελφής της, την παρακολουθά τη νύχτα της εξαφάνισης της Άλισον, να κρατά ένα φτυάρι και στη συνέχεια να βρίσκει λιπόθυμη τη Μπέθανι. Η Μελίσα πιστεύοντας ότι η Σπένσερ την είχε σκοτώσει, τη θάβει στο σπίτι της Άλισον, χωρίς να γνωρίζει ότι είναι ζωντανή. Η Μπέθανι τελικά πεθαίνει και μερικά χρόνια αργότερα αποκαλύπτεται ότι η Σπένσερ δεν είχε καμιά σχέση με το έγκλημα, ωστόσο ακόμα δεν είναι γνωστό στο κοινό ποιος χτύπησε βάναυσα την Μπέθανι και την άφησε αβοήθητη.

## Χαρακτήρες
* Άρια Μοντγκόμερι (Lucy Hale): Επιστρέφει στο Ρόουζγουντ με την οικογένεια της έπειτα από ένα χρόνο απουσίας. Γνωρίζει πως ο πατέρας της διατηρεί εξωσυζυγική σχέση άλλα το κρατάει μυστικό από τη μητέρα και τον αδερφό της. Σύντομα γνωρίζει τον Έζρα Φιτς σε ένα μπαρ και ερωτεύονται αμέσως. Το μόνο πρόβλημα: σύντομα ανακαλύπτουν πως ο Έζρα είναι ο νέος καθηγητής αγγλικών της.
* Χάνα Μάριν (Ashley Benson): Πριν από την εξαφάνιση της Άλισον, η Χάνα είχε παραπάνω κιλά, δεν είχε καθόλου αυτοπεποίθηση και αυτοεκτίμηση και βρισκόταν πάντοτε στην σκιά της. Μετά όμως την εξαφάνισή της, η Χάνα αλλάζει εμφάνιση, αποκτά το αγόρι των ονείρων της και παίρνει τη θέση της ως το πιο δημοφιλές κορίτσι του σχολείου. Σταδιακά χάνει το ενδιαφέρον της για τη δημοσιότητα και έρχεται πιο κοντά με την παλιά της παρέα.
* Σπένσερ Χέιστινγκς (Troian Bellisario): Θεωρείται τελειομανής και ανήκει σε μια αρκετά εύπορη οικογένεια. Η σχέση της με τη μεγαλύτερη αδερφή της Μελίσα είναι τεταμένη καθώς πάντα οι γονείς της υπερασπίζονται εκείνη και όπως αργότερα αναφέρει, δεν πρόσεξαν ούτε την απουσία της όταν μικρή το έσκασε από το σπίτι.
* Έμιλι Φιλντς (Shay Mitchell): Ανήκει στην ομάδα κολύμβησης του σχολείου της. Μέσω της γνωριμίας της με τη νέα κάτοικο του σπιτιού της Άλισον ανακαλύπτει πως είναι ομοφυλόφιλη, γεγονός που προκαλεί σημαντικές τριβές με την οικογένεια της και ιδιαίτερα με τη μητέρα της.
* Άλισον ΝτιΛορέντις (Sasha Pieterse): Η πρώην αρχηγός της πιο δημοφιλούς κλίκας του σχολείου, η οποία θεωρεί πως "έφτιαξε" όλες τις υπόλοιπες. Ξέρει καλά πως να αποσπά τα βαθύτερα μυστικά των άλλων, με τα οποία στη συνέχεια τους απειλεί και καταφέρνει να περνάει πάντα το δικό της. Εξαφανίστηκε κατά τη διάρκεια ενός πιτζάμα πάρτι. Ένα χρόνο μετά, το μυστήριο δεν έχει λυθεί, έχει βρεθεί όμως το πτώμα της.
* Τζένα Μάρσαλ (Tammin Surkok): Είναι η θετή αδερφή του Τόμπι Κάβανο. Έχασε την όρασή της εξαιτίας μιας φάρσας που έστησε η Άλισον, με αρχικό στόχο τον Τόμπι. Ο Τόμπι ανέλαβε την ευθύνη για το ατύχημα αφού τον εκβίασε η Άλισον. Είναι ερωτευμένη με τον θετό αδερφό της και όταν συνειδητοποιεί ότι εκείνος δεν είναι, γίνεται απίστευτα κτητική.
* Τόμπι Κάβανο (Keegan Allen): Ενδιαφέρεται για την Έμιλι και την έσωσε όταν το αγόρι της προσπάθησε να την βιάσει. Αργότερα συνεργάζονται στο εργαστήριο της χημείας και αναπτύσσουν μια ιδιαίτερη σχέση. Η Άλισον είχε πείσει τα κορίτσια ότι ο Τόμπι τις παρακολουθούσε και έτσι τώρα τον υποπτεύονται για το φόνο της. Τον συλλαμβάνουν άδικα αλλά τελικά απαλλάσσεται από τις κατηγορίες. Αργότερα τον βλέπουμε να αναπτύσσει μια ιδιαίτερη σχέση με τη Σπένσερ.
* Κέιλεμπ Ρίβερς (Tyler Blackburn): Είναι νέος μαθητής και θεωρείται το "κακό παιδί" του σχολείου. Αργότερα όμως τον βλέπουμε να αναπτύσσει μια ιδιαίτερη σχέση με τη Χάνα.

## Επισκόπηση Σειράς

### Σαιζόν 1: 2010-2011

### Σαιζόν 2: 2011-2012

## Ηθοποιοί & χαρακτήρες και διαφορές της σειράς από τα βιβλία
Τα βασικά πρόσωπα και κάποιες ιστορίες έχουν παραμείνει από τα βιβλία. Οι παραγωγοί όμως δήλωσαν ότι θα εντάξουν στοιχεία διαφορετικά από τα βιβλία και φυσικά δεν θα υπάρχει το ίδιο τέλος.

* Lycy Hale (Λούσι Χέιλ) στο ρόλο της Aria Montgomery : Γεννήθηκε στις 14 Ιουνίου του 1989. Έχει κερδίσει ένα Teen Choice Award για το ρόλο της. Στο βιβλίο η Aria επιστρέφει πιο ώριμη και με πιο κομψή εμφάνιση,ενώ στη σειρά είναι εμφανής η αλλαγή στα μαλλιά μόνο. Στο βιβλίο οι γονείς της ήθελαν να τουσ φωνάζουν τα παιδιά τους με τα μικρά τους ονόματα,κάτι που δεν συμβαίνει στη σειρά. Στο πρώτο επεισόδιο,μετά τη σκηνή που μας δείχνει τα γεγονότα της νύχτας της εξαφάνισης της Άλισον, είναι ο πρώτος χαρακτήρας που πεαρουσιάζεται. Στα βιβλία, ο πρώτος χαρακτήρας ήταν η Emily. Η Lucy Hale πέρασε πρώτα από οντισιόν για το ρόλο της Hanna Marin.
* Troian Bellisario (Τρόιαν Μπελλισάριο) στο ρόλο της Spencer Hastings : Γεννήθηκε στις 28 Οκτωβρίου του 1985. Στο βιβλίο έχει ξανθά μαλλιά, ενώ στη σειρά σκούρα καστανά. Στη σειρά δεν γίνεται ιδιαίτερη αναφορά στο πόσο δημοφιλής είναι σε αντίθεση με τα βιβλία. Η Spencer στο βιβλίο κοιμήθηκε με τον Wren Kingston, ενώ στη σειρά έχουν μόνο φιληθεί.
* Shay Mitchell (Σέι Μίτσελ) στο ρόλο της Emily Fields : Γεννήθηκε στις 10 Απριλίου του 1987. Ξεκίνησε μαθήματα χορού όταν ήταν 5 χρονών. Έχει δουλέψει σε πρακτορείο μοντέλων. Είνα ο πρώτος της πρωταγωνιστικός ρόλος στην τηλεόραση. Στο βιβλίο η Emily έχει κοκκινόξανθα μαλλιά, ενώ στη σειρά μαύρα. Αρχικά πέρασε από οντισιόν για το ρόλο της Spencer Hastings. Γενικά έχει τα λιγότερα μυστικά από τα 4 κορίτσια. Στη σειρά, βλέπουμε πως η Emily είναι πιο κοντά με τη Spencer. Στο βιβλίο εμφανίζεται ως bisexual όπως και στη σειρά.
* Ashley Benson (Άσλεϊ Μπένσον) στο ρόλο της Hanna Marin : Γεννήθηκε στις 18 Δεκεμβριου του 1989. Ξεκίνησε το χορό μόλις 2 χρονών και έχει ασχοληθεί με όλα τα είδη, ενώ της αρέσει πολύ και το τραγούδι και θα ήθελε να το ακολουθήσει επαγγελματικά. Σε ηλικία 5 χρονών άρχισε την καριέρα της ως μοντέλο για καταλόγους με είδη χορού. Στα 8 της ,την προσέλαβε το Ford Modeling Agency. Στο βιβλίο η Hanna εμφανίζεται να κλέβει ένα βραχιόλι και ένα ζευγάρι σκουλαρίκια. Στη σειρά κλέβει ένα ζευγάρι γυαλιά ηλίου. Στη σειρά φαίνεται ότι το μόνο της "ελάττωμα" είναι τα παραπάνω κιλά, ενώ στο βιβλίο παρουσιάζεται ως "φυτό". Έπειτα μετά την αλλαγή της εμφάνισής της γίνεται κακιά, ενώ στη σειρά ο χαρακτήρας της δεν αλλάζει καθόλου. Στη σειρά έχει ξανθά μαλλιά ενώ στο βιβλίο καστανά. Στη σειρά φαίνεται να είναι πιο κοντά με την Aria .Ενώ στο βιβλίο αναφέρεται πολλές φορές ότι είναι βουλιμική, εξαιτίας ενός σχολίου του πατέρα της για το βάρος της, στη σειρά λέγεται ότι είχε μόνο ένα βουλιμικό επεισόδιο κάτω από την πίεση της Άλισον. Μετά το ατύχημά της, παθαίνει αμνησία και δεν θυμάται ποιος είναι η "Α" αλλά στη σειρά έχει μόνο σπασμένο πόδι.

## Μελλοντικές σεζόν
Η σειρά ανανεώθηκε για 6η και 7η σεζόν απο το κανάλι ABC Family.Η 7η σεζόν θα είναι και η τελευταία όπως ανακοίνωσε η Lucy Hale στις 30 Οκτωβρίου.Η πρεμιέρα της 6ης αναμένεται στις 2 Ιουνίου του 2015 και της 7ης τον Ιούνιο το 2016.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Pretty Little Liars
Κατηγορία:Δραματικές σειρές
Κατηγορία:Τηλεοπτικές σειρές του ABC Family
Κατηγορία:Τηλεοπτικές σειρές του Freeform